Gremi de Pagesos

Entrega guardons El Rec Major i Medalla de Sant Llorenç
2017-11-21 20:00 - 21:00 UTC | Saló de Plens, Diputació de Tarragona, Passeig Sant Antoni, 100, Tarragona, Tarragona, 43003, Espanya
“REC MAJOR”

Cooperativa Vinícola de Sarral, SCCL
Il·lustre Col·legi Oficial de Veterinaris de Tarragona
LIDERVET(Sr. Pere Peñalver)

“MEDALLA SANT LLORENÇ”

Sr. Josep Poblet i Tous
Armats de la Confraria de la Puríssima Sang de Constantí
Sr. Joan Salas Jordà

Esmorzar popular - 17a Fira de l'Oli de Tarragona
2017-12-02 10:00 - 11:30 UTC | Rambla Nova, Rambla Nova, Tarragona, Tarragona, 43004, Espanya
A partir de les 10,00 hores esmorzar popular a la Rambla Nova, degustació de l’oli nou amb pa amb tomàquet embotits i beguda. Els tiquets corresponents es poden adquirir a la parada de la Fira de la Rambla Nova i una setmana abans al Mercat Central de Tarragona.

Excursió a posar el pessebre a Aitona
2017-12-16 08:45 - 19:15 UTC | Aitona, Lleida, 25182
8:45h Sortida, en Autobús, des de davant del Banc d’Espanya a la Rambla Nova. 9:00h Parada segona davant de la Diputació (Portal de Sant Antoni).

10:00h Esmorzar. Parada tècnica a la població de l’Albí en un reconegut establiment. (no inclòs al preu de l’excursió).

12:00h Arribada a la població d’Aitona i visita a la cova del Beat Pare Francesc Palau i Quer on hi passava moltes hores en una labor eremítica i de meditació, posar el Pessebre i cantada de Nadales, per posteriorment, visitar la seva casa natal. Visites guiades i comentades.

14:00h Dinar típic català a un reconegut restaurant de la mateixa població.

17:00h Santa Missa, corresponent a la litúrgia del Diumenge d’Advent a la església parroquial de Sant Antolí d’Aitona.

18:15h Sortida cap a Tarragona.

19:15h Final de l’excursió.

Concert de Nadales 2017
2017-12-17 20:00 - 21:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Concert de Nadal a càrrec de la Coral Àncora i posterior inauguració del pessebre del Gremi.

Missa del Gall
2017-12-24 23:55 - 2017-12-25 01:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Missa del Gall, oficiada per Mn. Isidre Torremadé. En acabar, ressopó i cantada de nadales.

Dia de Reis
2018-01-06 00:00 - 13:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Santa Missa. En acabar, arribada de Ses Majestats Reis Melcior, Gaspar i Baltasar, amb repartiment de joguines als infants del Gremi. Interessats, contactar amb la Sra. Pilar Ortiz.

Festivitat de Sant Antoni
2018-01-17 11:00 - 12:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Missa a les 11h. Benedicció d’animals de companyia. Posteriorment, repartiment de coques.

Presentació de l'Opuscle
2018-03-08 20:00 - 21:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Presentació de l’Opuscle de Setmana Santa 2018 a l’Església de Sant Llorenç.

En el marc de la presentació es representarà el Ball Parlat de Santa Maria Magdalena a càrrec de l’Estudi de Música, dirigit per la Sra. M. Teresa Valls Miró, el qual fa referència a la història evangèlica de la nostra patrona. El ball ha estat recentment recuperat pel poble de La Nou de Gaià en motiu del seu mil·lenari.

Tot seguit es lliuraran les banderes del Sant Sepulcre i de La Pietat als banderers d’enguany. Tanmateix, en el decurs de l’acte s’atorgaran les distincions Amics del Sant Sepulcre així com el reconeixement a antics portants dels nostres Misteris.

En acabar la presentació es lliurarà un opuscle a cada assistent i s’oferirà un aperitiu popular a la sortida de l’Església.

Ball parlat de Santa Maria Magdalena
2018-03-10 19:00 - 20:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Segona representació del Ball Parlament de Santa Maria Magdalena.

La representació del Ball Parlat de Santa Maria Magdalena, el qual fa referència a la història evangèlica de la nostra Patrona, anirà a càrrec de l’Estudi de Música, dirigit per la Sra. M. Teresa Valls Miró. El ball ha estat recentment recuperat pel poble de La Nou de Gaià en motiu del seu mil·lenari.

Tres Tombs 2018
2018-03-11 09:00 - 14:00 UTC | Rambla Nova, Rambla Nova, Tarragona, Tarragona, 43004, Espanya
Celebració dels tradicionals Tres Tombs de Tarragona.
Segona part de la festivitat de Sant Antoni Abat, copatró del Gremi.

Els tres tombs es celebren amb motiu de la festivitat de sant Antoni Abat, protector dels animals, i són un conjunt de celebracions que es celebren arreu de Catalunya entorn el 17 de gener i que consisteixen en donar tres voltes amb els cavalls, carros i altres animals de tir per l’interior de la població.

Programa:

9:00h.- Concentració dels carruatges i cavalleries a l’Avinguda de la Independència davant de l’antiga “Tabacalera”.

10:00h.- Esmorzar per als participants.

11:00h.- Inici de la desfilada en direcció Rambla Nova. Recorregut: carrer Manuel de Falla, Francesc Bastos, Ramon i Cajal fins a la Rambla Nova.

12:00h.- Inici dels Tres Tombs a la Rambla Nova. En Mn. Francesc Gallart Magarolas beneirà les cavalleries des la tarima situada a la Rambla Nova davant les oficines de l’Ajuntament. Recorregut: Rambla Nova tram del Balcó del Mediterrani a l’estatua dels Despullats. En acabar l’acte es repartirà un record commemoratiu de la diada a tots els participants.

L’esdeveniment compta amb el patrocini de l’empresa REPSOL, Ajuntament de Tarragona, Port de Tarragona i Diputació de Tarragona.

Veneració de la Relíquia de Sant Llàtzer
2018-03-18 11:00 - 12:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Missa de vigília corresponent al diumenge de Quaresma en sufragi pels agremiats traspassats el darrer any. L’ofici estarà presidit per Mn. Francesc Gallart Magarolas i l’acompanyarà la Coral L’Àncora.

En finalitzar la cerimònia veneració de la Relíquia de Sant Llàtzer del segle XV.

Si per desconeixement hem omès el nom d’algun soci o socia difunt, preguem als familiars, que ens ho notifiquin el més aviat possible a través del correu administració@gremidepagesos.cat.

Processó del Divendres de Dolors
2018-03-23 19:00 - 22:00 (Europe/Paris) | Església de Sant Llorenç, Plaça de la Pagesia, Tarragona, Tarragona, 43003, Espanya
A les 19:00 hores. Viacrucis per l’interior de l’església de Sant Llorenç, presidit pel Sant Crist de la Pietat i oficiat per Mn. Raimon Mateu.
Acte seguit solemne Processó del Divendres de Dolors pels carrers de la Part Alta de Tarragona, precedida pels Armats de la Confraria de La Sang de Constantí, amb la presidència del Sant Crist de la secció de les Senyores de La Pietat. Amb la participació de la coral L’Àncora i la habitual dels alumnes del col·legi Sant Pau Apòstol de Tarragona, agremiats, fidels i autoritats, acompanyant tots ells els passos de la Pietat i del Sant Sepulcre, aquest últim escortat pels Armats del Gremi.
Es demana als assistents a la Processó que la corresponent vesta de cada agrupació o confraria sigui acompanyada de sabates i mitjons negres.

Celebració del “XXXII Concert Sacre de Setmana Santa Coral L’Àncora”
2018-03-24 20:00 - 21:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
La Coral l’Àncora oferirà el tradicional concert Sacre de vigília del diumenge de Rams, dirigit per la Sra. Silvia Virgili.

La Coral l’Àncora és degana de les corals tarragonines i va ser fundada per Josep Anselm Clavé. L’associació té un vincle estret amb el gremi arran del conveni de col·laboració que van subscriure ambdues parts.

Diumenge de Rams
2018-03-25 11:00 - 12:00 UTC | Catedral de Tarragona, pla de la seu, 1, Tarragona, Espanya
A les 11:00 hores al carrer de les Coques, organitzada pel Capítol de la Catedral, solemne benedicció de palmes i rams. Tot seguit en processó fins accedir a l’interior de la Catedral on a les 11:30 h. a l’altar Major hi haurà la Santa Missa Pontifical de Diumenge de Rams, presidida per l’Il·lustríssim i Reverendíssim Sr. Arquebisbe de Tarragona i Primat, Dr. Jaume Pujol i Balcells.

Sant Sopar
2018-03-29 18:00 - 22:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Celebració del Sant Sopar de Nostre Senyor Jesucrist oficiada per Mossèn Francesc Gallart Magarolas. Acte seguit, adoració al Santíssim Monument.

Enguany i com a novetat, a les 19h i a les 20h, acatament i veneració al Santíssim Monument per part dels Armats del Gremi.

Fins a les 22:00 hores l’església romandrà oberta per l’adoració.

Marxa a la farigola i ofici
2018-03-30 08:00 - 12:00 UTC | Església de Sant Llorenç, Plaça de la Pagesia, Tarragona, Tarragona, 43003, Espanya
Celebració del Divendres Sant al Gremi de Pagesos de Sant Llorenç i Sant Isidre.
Programa
8h a 11h.- Adoració al Santíssim Monument.
9h.- V Marxa de la Farigola. Sortirem de l’església de Sant Llorenç fins les rodalies de la nostra ciutat.
11h.- Ofici propi del Divendres Sant i benedicció de la farigola recollida a càrrec de Mn. Francesc Gallart Magarolas. Repartiment de la farigola entre els assistents.

Recollida de misteris
2018-03-30 17:30 - 18:30 (Europe/Paris) | Església de Sant Llorenç, Plaça de la Pagesia, Tarragona, Tarragona, 43003, Espanya
A les 17:30h els armats de la R. V. Congregació de la Puríssima Sang recolliran els passos del Sant Sepulcre i La Pietat a la plaça de la Pagesia.
L’itinerari que realitzaran un cop siguin recollits és: les Coques, Pare Iglesias, Merceria, Plaça de les Cols, Major, Baixada de la Misericòrdia, Cós del Bou, Baixada de la Pescateria i Plaça del Rei.

Processó del Sant Enterrament
2018-03-30 20:30 - 2018-03-31 01:00 (Europe/Paris) | Plaça del Rei, Tarragona, Tarragona, 43003, Espanya
Els passos de La Pietat i el Sant Sepulcre participaran en la Processó del Sant Enterrament de Divendres Sant, declarada Festa Patrimonial d’Interès General per la Generalitat de Catalunya, organitzada per la R. i V. Congregació de la Puríssima Sang de N. S. Jesucrist. Hi participaran els armats de la Sang i les dotze associacions de Setmana Santa que acompanyaran els respectius passos (vint en total).
La Pietat sortirà en el lloc 14 (a les 20.15h aprox.) i el Sant Sepulcre en el lloc 17 (a les 20.35h aprox.).
Es demana als assistents a la Processo que la corresponen vesta sigui acompanyada de la cua i de sabates negres i mitjons.

Seguici de Corpus
2018-06-03 18:45 - 20:45 (Europe/Paris) | Catedral de Tarragona, pla de la seu, 1, Tarragona, Espanya
18.45 h Pla de la Seu. Els elements del Seguici de Corpus —el Magí de les Timbales, Negritos, Gegants Moros, Gegants del Cós del Bou – Antics de la Ciutat— arribaran al Pla de la Seu i tothom els podrà veure fins a l’inici de la Professó de Corpus.
19.15 h Des del Pla de la Seu. Professó de Corpus, elements aniran acompanyats musicalment dels grallers Quatre Garrofers, de l’Esperidió i Sonagralla. Itinerari: Pla de la Seu, seguint pel carrer de les Coques, Sant Pau, Pla de Palau, Mare de Déu del Claustre, Escrivanies Velles i Pla de la Seu.
En acabar el recorregut, els elements festius tornaran cap a la plaça de la Font, on ballaran els Negritos i Gegants i es repartiran les tradicionals coques de cireres.

Dia de Santa Magdalena
2018-07-21 20:00 - 23:00 (Europe/Paris) | Església de Sant Llorenç, Plaça de la Pagesia, Tarragona, Tarragona, 43003, Espanya
A les 20:00 hores: Solemne ofici religiós a l’església de Sant Llorenç concelebrat per Mn. Xavier Reñe Balcells i Mn. Francesc Gallart Magarolas.
L’acte serà acompanyat pels cants litúrgics i els Goigs a llaor de Santa Magdalena interpretats per la Coral L’Àncora i dirigida per la Sra. Sílvia Virgili. Durant el transcurs es beneiran les bosses d’avellanes, fent al·lusió a la dita “Per Santa Magdalena l’avellana és plena”. I en acabar l’acte, es durà a terme la presentació del nou consiliari del Gremi Mn. Xavier Reñe Balcells, així com també, es fará un reconeixement a Mn. Francesc Gallart Magarolas en motiu de gratitud per la seva tasca de col·laboració, ajut i dedicació envers al Gremi.
Enguany, com a novetat, es presentaran les rèpliques de tres peanyes litúrgiques de l’obra original de Josep Maria Jujol i Gibert que a partir d’ara seran utilitzades en els actes litúrgics donat que els originals seran exposats de manera permanent a l’Espai Jujol del Gremi.

A les 21:00 hores: Sopar solidari per al finançament de les obres a l’església gòtica de Sant Llorenç propietat del Gremi, a la plaça de la Pagesia, compost per: amanida variada, fideuada amb all i oli, mousse de llimona, vi i aigua mineral, cafè.

Festivitat de Sant Llorenç
2018-08-10 20:00 - 22:00 (Europe/Paris) | Església de Sant Llorenç, Plaça de la Pagesia, Tarragona, Tarragona, 43003, Espanya
A les 20:00 hores: A l’Església de Sant Llorenç, Ofici solemne en honor de Sant Llorenç, Copatró dels Bracers, des de l’any 1405 a càrrec de Mn. Xavier Reñe Balcells. Amb l’acompanyament musical de la Coral L’Àncora.
A les 20:40 hores: Benedicció i repartiment d’alfàbrega entre els assistents.
A les 20:50 hores: Vermut a l’eixida de l’Església.

Entrega Rec Major i Medalla Sant Llorenç
2018-11-29 20:00 - 21:00 (Europe/Paris) | Saló de Plens, Diputació de Tarragona, Passeig Sant Antoni, 100, Tarragona, Tarragona, 43003, Espanya
El proper dijous 29 de novembre, a les 8 del vespre, al Saló de Plens del Palau de la Diputació de Tarragona, passeig de Sant Antoni 100, tindrà lloc el lliurament dels premis “El Rec Major” i “Medalla de Sant Llorenç” que, com ja és tradició, cada any atorga el Gremi de Pagesos de Sant Llorenç i Sant Isidre.
Els guardons, que ja arriben a la seva 26ª edició, reconeixeran la tasca de diferents personalitats de la ciutat de Tarragona i rodalies. Aquest any, “El Rec Major” serà atorgat al Sr. Antoni Pont Amenós de l’empresa Borges, al Sr. Jordi Ciuraneta Riu de l’empresa Priordei, al Sr. Francisco José Vargas García, i a la Bodega Vins Mas Sersal de Falset. En canvi, la Medalla de Sant Llorenç serà concedida a la Sra. Teresa Valls Miró i a la Fundació privada Mútua Catalana, per la seva col·laboració i suport inestimable envers l’entitat.
L’acte es clourà amb la interpretació de dues peces musicals a càrrec de la Coral Gregal i d’una degustació de vins de la Bodega Mas Sersal, oli de Priordei i fruits secs de l’empresa Borges.
La cerimònia d’entrega està oberta a la tota la ciutadania que ens vulgui acompanyar.
Vegeu invitació aquí.

Celebració dels tradicionals Tres Tombs a Tarragona
2019-03-17 10:00 - 14:00 (Europe/Paris) | Rambla Nova, Rambla Nova, Tarragona, Tarragona, 43004, Espanya
Segona part de la festivitat de Sant Antoni Abad, copatró del Gremi.

9 h.: concentració dels carruatges i cavalleries a l’avinguda Vidal i Barraquer.
10 h.: esmorzar per als participants
11:30 h.: inici de la desfilada. Enfilaran pel carrer Francesc Bastos, Ramon i Cajal fins a la Rambla Nova, on es realitzaran els tradicionals Tres Tombs.
12 h.: Mn. Xavier Reñé beneirà les cavalleries des de l’escenari situat a la Rambla Nova, davant les oficines de l’Ajuntament, i es repartirà un record commemoratiu de la diada als participants.

Amb el patrocini de l’empresa REPSOL. Consulta el programa aquí.

Acte de presentació de l'Opuscle
2019-03-21 20:00 - 22:00 (Europe/Paris) | Tarragona

II Edició del Ball parlat de santa Magdalena
2019-03-23 18:00 - 21:00 (Europe/Paris) | Tarragona

Acte commemoratiu del 75è aniversari de la sortida processional del Misteri de la Mare de Déu de la Pietat
2019-03-30 16:30 - 20:00 (Europe/Paris) | Tarragona

Missa de sant Llàtzer en sufragi pels agremiats traspassats i XXXIII Concert Sacre de Setmana Santa de la Coral L'Àncora
2019-04-07 11:00 - 13:00 (Europe/Paris) | Tarragona

Divendres de Dolors
2019-04-12 19:00 - 22:00 (Europe/Paris) | Tarragona
19:00 hores. Viacrucis per l’interior de l’església de Sant Llorenç, presidit pel Sant Crist de la Pietat i oficiat per Mn. Xavier Reñé. A continuació solemne Processó del Divendres de Dolors pels carrer de la Part Alta de Tarragona.

Diumenge de Rams
2019-04-14 10:45 - 12:00 (Europe/Paris) | Tarragona
10:45 h al carrer de les Coques, organitzada pel Capítol de la Catedral, solemne benedicció de palmes i rams.

Dijous Sant
2019-04-18 18:00 - 22:00 (Europe/Paris) | Tarragona
18:00 h. Celebració del Sant Sopar de Nostre Senyor Jesucrist, oficiat pel nostre consiliari Mn. Xavier Reñé.

19:00 h. , 19:30 h. I 20:00 h. Acatament i veneració dal Santíssim Monument per part dels Armats del Gremi.

Fins les 22:00 h. l’església romandrà oberta per l’adoració.
